Все повече служители искат да се покланаят на Бог на работното си място – Christian.bg
Начало » Публикации » Църква » Новини » Все повече служители искат да се покланаят на Бог на работното си място
Christian.bg 01.07.2002	Новини, Общество 244 Разглеждания
Фирми разрешаващи религиозни дейности в ежедневието на служителите си заявяват, че има все повече работници, търсещи възможност да се включат в духовни занимания на работното си място, твърди „Уолстрийт Джърнал“.
Изявите на вяра варират от доброволни събрания за молитва и библейски изучавания на територията на фирмата до отделяне на специална стая за молитва.
Дейвид Милър, бивш директор и инвестиционен банкер, който ръководи група за изследвания свързани с връзката между работното място и религията заявява, че затварянето на предприятия и безработицата са подкопали вярата на много работници в бизнеса, а скандалът Енрон е задълбочил недоверието, според „Джърнъл“. Милър добавя: „Хората разбират, че могат да имат само ограничена вяра на техните работодатели, дори на най-добрите от тях. Много работници започват да търсят Бога за проблемите си.“
Кейт Ричардсън, основател и президент на Сиера Трейдинг Пост /християнска фирма продаваща облекло и екипировка по пощата/ казва, че приема на работа кандидати, които са имали неразбиране от страна на работодатлите си за почтеността, която трябва да съществува на работното място и са търсили някой, който да управлява компанията си почтено и законно.
Много нови служители харесват религиозния подход във фирмата Ковънант Транспорт Инкорпорейтед. Управителят и основателят на транспортната компания, която се намира в Чатануга, Дейвид Паркър свързва християнската вяра с дейността на бизнеса си, според вестника. Когато шофьорите пътуват по пътищата, могат да вземат със себе си безплатни брошури и касети. Фирмата е ангажирала църковни служители, семеен адвокат и гореща линия за шофьорите, които прекарват седмици отдлечени от домовете си.
Бът Паркър, който е член на петдесятната църква Сити Чърч е заявил пред „Джърнал“, че той не натрапва на служителите си своята вяра. „Аз живея вярата си и ако имам служител с болно дете, му казвам да го доведе в офиса и да се молим за него“, казва Паркър, който е 44 годишен и е основал компанията си през 1986 г. след като повярвал в Бога.
Въпреки, че е гъвкав в своите религиозни убеждения, Паркър не би нарушил някои принципи. Във фирмата цигарите са позволени, но не и алкохола и порнографията. Някои клиенти се противят на неговите послания против абортите, изписани на камионите: „Това не е просто избор, а дете!“. Паркър казва, че е загубил няколко клиенти заради това твърдение, но повечето го поддържат.
„Те държат на това, което вярват и това изисква воля“, казва шофьор от Кавънънт Уорсистър. Въпреки това, някои шофьори не споделят убежденията на Кавънънт, а има и такива, които се подиграват. Ренди Беарфийлд, вице-президента на автомобилния парк на Кавънънт казва, че един шофьор се е ядосал, когато бил уволнен заради отварянето на бутилки бира и друг аклохол в камиона си.
Мъжът заявил: „Не вярвам в религиозната ви помия“, въпреки, че фирмата била закупила за него еднопосочен билет, за да може да се прибере в къщи, в щата Луизиана. „Вие сте наистина религиозни,“ добавил мъжът, „Ще ме изритате на улицата.“
Етикетбизнес бизнеси вяра молитва поклонение работа работно място религия служение убеждения управление фирма фирми